Tules-kuntoutuskurssi sisältää kolme viiden vuorokauden jaksoa täysihoidolla Kuntoutuskeskus Kankaanpäässä. Kuntoutuspäivät koostuvat monipuolisesta ohjelmasta, jossa tärkeimpänä teemana on fyysisen aktiivisuuden lisääminen – liikunnan ilon ja itselle sopivien liikuntalajien löytäminen. Tules-kurseilla liikutaan siis paljon omassa porukassa. Muita tärkeitä teemoja ovat tuki- ja liikuntaelinsairauksien hoito, kivunhallinta, ravitsemusohjaus ja psykososiaalinen hyvinvointi. Kursseilla käsitellään myös arjessa toimimista sekä opiskeluissa tai työelämässä suoriutumista ja löydetään toimivia tukikeinoja työhön ja arkeen.